3. ลักษณะการประกอบธุรกิจ

ความเป็นมา

นับจากจุดเริ่มต้นบริษัท เอสวีโอเอ จำกัด ( มหาชน ) ก่อตั้งขึ้นเมื่อปี พ.ศ. 2525
เพื่อดำเนินธุรกิจด้านคอมพิวเตอร์ และพัฒนาระบบเทคโนโลยีสารสนเทศ
เรามีความภาคภูมิใจที่เป็นส่วนหนึ่งในการสนองตอบนโยบายของรัฐบาลให้ประชาชนได้ใช้เทคโนโลยีสารสนเทศอย่างเต็มขีดความสามารถที่เอื้ออำนวยประโยชน์ในส่วนบุคคลและส่วนรวมอีกทั้งยังเป็นแรงช่วยผลักดันด้วยการส่งเสริมพัฒนาธุรกิจในอุตสาหกรรมเทคโนโลยีสารสนเทศของเมืองไทยให้เจริญก้าวหน้าทัดเทียมนานาประเทศ
เพื่อไปสู่สังคมอุตสาหกรรมใหม่ (Newly Industrialized Country)
ที่สามารถแข่งขันเทียบเท่าระดับมาตรฐานสากลที่ผ่านมาบริษัทเป็นหนึ่งในผู้นำของการริเริ่มสร้างสรรค์
และพัฒนาระบบเทคโนโลยีสารสนเทศให้เกิดประโยชน์ต่อประชาชน ภาครัฐ และเอกชนในหลายด้าน
อาทิ การพัฒนาโปรแกรมภาษาไทย และตัวอักษรไทยใช้ในคอมพิวเตอร์ส่วนบุคคล
การนำระบบแฟรนไชส์มาพัฒนากับร้านค้าปลีกจำหน่ายคอมพิวเตอร์
และอุปกรณ์สำนักงานอัตโนมัติขึ้นเป็นครั้งแรกในประเทศไทย เป็นต้น

"SVOA" ได้มุ่งมั่นสร้างสรรค์ผลิตภัณฑ์และพัฒนาเทคโนโลยีใหม่ๆ อย่างต่อเนื่อง
ควบคู่ไปกับการให้บริการที่ดีเพื่อความพึงพอใจสูงสุดของลูกค้าภายใต้อุดมการณ์การดำเนินธุรกิจที่ต้องการจะเป็น
"แบบอย่างบริษัทที่ดีของคนไทยที่ดำเนินธุรกิจ เพื่อสังคมไทย"
และด้วยบรรทัดฐานดังกล่าวทำให้บริษัทได้รับความไว้วางใจจากลูกค้าอย่างต่อเนื่องส่งผลให้ธุรกิจเติบโตอย่างรวดเร็วจนสามารถก้าวเป็นหนึ่งในบริษัทชั้นนำในธุรกิจการให้บริการด้านเทคโนโลยีสารสนเทศที่ครบวงจรโดยมีเครือข่ายการให้บริการที่ครอบคลุมทุกบริการด้านคอมพิวเตอร์อาทิ
เป็นผู้แทนจำหน่ายคอมพิวเตอร์ทั้งฮาร์ดแวร์และซอฟท์แวร์ทั้งที่นำเข้าจากต่างประเทศและมีฐานการผลิตคอมพิวเตอร์ของตนเองภายใต้ชื่อทางการค้า
"SVOA" ที่ได้รับการรับรองคุณภาพและมาตรฐานสากล ISO 9001:2000 และ ISO 14001:2004
จนได้รับความไว้วางใจจากผู้ประกอบการค้าคอมพิวเตอร์ในต่างประเทศให้ผลิตภัณฑ์ของ SVOA
เป็นสินค้าส่งออกในหลายประเทศ

สำหรับตลาดในประเทศนั้น ปัจจุบันบริษัทมีตัวแทนจำหน่ายของ SVOA
ซึ่งเป็นศูนย์กระจายสินค้าและบริการอยู่ทุกภูมิภาคนับเป็นบริษัทที่มีเครือข่ายและช่องทางจำหน่ายที่หลากหลายและครอบคลุมทั่วประเทศ
นอกจากนี้ยังมี “ตัวแทนจำหน่ายที่ได้รับการแต่งตั้งจากบริษัท (SVOA Authorized Service
Center)"
ซึ่งเป็นศูนย์บริการตรวจสอบและบำรุงรักษาซ่อมแซมอุปกรณ์คอมพิวเตอร์ครบวงจรภายใต้การให้บริการตามมาตรฐานสากล
พร้อมกันนี้ทางบริษัท ฯ

ได้ขยายฐานธุรกิจ Modern Trade
เพื่อให้สามารถรองรับการขยายตัวของธุรกิจบริการด้านคอมพิวเตอร์ที่มีแนวโน้มที่เพิ่มขึ้น

นอกจากนั้นบริษัทยังรับเป็นที่ปรึกษาและวางระบบคอมพิวเตอร์เครือข่ายขนาดใหญ่ ( Mainframe)
ให้กับหน่วยงานราชการและองค์กรธุรกิจ อาทิ กลุ่มธุรกิจธนาคาร การสื่อสารและโทรคมนาคม
องค์กรข้ามชาติ
และองค์กรธุรกิจขนาดใหญ่ด้วยระบบเทคโนโลยีคอมพิวเตอร์ที่ทันสมัยและการได้รับการยอมรับในมาตรฐานระดับสากลนอกจากนี้ยังมีโครงการไอทีซึ่งเป็นการให้บริการจัดผลิตภัณฑ์คอมพิวเตอร์และอุปกรณ์เสริมที่มีคุณภาพและราคาที่เหมาะสมตรงกับความต้องการของลูกค้าที่เป็นหน่วยงานราชการองค์กรเอกชน
และสถาบันการศึกษาต่างๆ

SVOA ได้แบ่งโครงสร้างธุรกิจออกเป็น 6 กลุ่มหลัก ได้แก่

  1. ธุรกิจช่องทางการจำหน่าย

  2. ธุรกิจโครงการไอที

  3. ธุรกิจที่ปรึกษาและวางระบบคอมพิวเตอร์

  4. ธุรกิจบริการไอที

  5. ไอที ซูเปอร์สโตร์

  6. ธุรกิจลิสซิ่ง และแฟคเตอริ่ง

SVOA มุ่งมั่นพัฒนาการให้บริการและสร้างสรรค์นวัตกรรมที่ทันสมัย
โดยเริ่มจากการวางรากฐานและขยายความรู้ด้านเทคโนโลยีสารสนเทศแก่สาธารณะผ่านเครือข่ายคอมพิวเตอร์อย่างไม่หยุดยั้ง
เพื่อให้สินค้าและบริการสามารถเข้าถึงลูกค้าทุกกลุ่มเป้าหมาย ภายใต้การบริการที่ครบวงจร

การเปลี่ยนแปลงและการพัฒนาการที่สำคัญในเรื่องการประกอบธุรกิจที่ผ่านมา

ท่ามกลางกระแสการแข่งขันที่รุนแรงของธุรกิจอุตสาหกรรมไอที ทางบริษัท เอสวีโอเอ จำกัด
(มหาชน) เองก็ได้มีการปรับตัวให้ทันต่อการเปลี่ยนแปลง
โดยดึงกลยุทธ์การบริการที่แตกต่างเพิ่มมูลค่าให้กับสินค้าและบริการที่หลากหลาย
ออกผลิตภัณฑ์และการบริการรูปแบบใหม่ ให้เป็นไปตามมาตรฐานสากลผสานความเป็นไทย
โดยมีมาตรฐาน ISO มารองรับสร้างความเชื่อมั่นกับลูกค้า ไม่ว่าจะเป็นระบบการผลิต การจัดการ
การบริการ และการขนส่ง

สำหรับรายได้การประกอบธุรกิจที่ผ่านมาของบริษัท ฯ ยังคงเป็นไปตามเป้าที่ตั้งไว้จาก 10% ใน
ไตรมาส 1 และ 2 ที่มีการเติบโตอย่างต่อเนื่อง จากการได้โครงการราชการ สำหรับไตรมาส 3
ก็ทำได้ดี โดยได้จากการจัดจำหน่าย 3 ช่องทาง โมเดิร์นเทรด จะทำรายได้มากที่สุด 55% ขณะที่
ดีลเลอร์ และประมูลราชการสัดส่วนเท่ากัน ทั้งบริษัทได้เพิ่มงานบริการ ทำรายได้ 5% ของบริษัท
แต่สร้างกำไรสุทธิได้มาก เพราะไม่มีต้นทุน

ในปีที่ผ่านมาทางบริษัทฯ ได้ขยายสายงานผลิตภัณฑ์ให้มีความหลากหลาย
ตอบสนองความต้องการของกลุ่มลูกค้าธุรกิจ โดยบริษัท ฯ
ได้นำเสนอคอมพิวเตอร์รุ่นใหม่สำหรับตลาดคอนซูเมอร์ ที่มีความสามารถเหนือกว่าสินค้านำเข้า
และฟังก์ชันการใช้งานที่เหมาะกับผู้บริโภคไทย ซึ่งอินเตอร์แบรนด์ไม่มี โดยการออกโน้ตบุ๊กรุ่นใหม่
พร้อมประสิทธิภาพที่คุ้มค่า คุ้มราคา อาทิโน้ตบุ๊กรุ่น HASEE เป็นโน้ตบุ๊ก Calpella Platform
ด้วย Hyperthread Technology ล่าสุด ที่มีประสิทธิภาพการประมวลผลรวดเร็ว
โดยแต่ละคอร์ของโปรเซสเซอร์ จะทำงาน 2 อย่างได้ดีพร้อมกันในเวลาเดียว

นอกจากนั้นบริษัทฯ ก็ยังมีการออกผลิตภัณฑ์ทางด้านสื่อโฆษณาประชาสัมพันธ์ โดยนำนวัตกรรม
“Digital Touch” เข้ามาเป็นครั้งแรกของประเทศไทยที่นำเทคโนโลยี Multi Touch
หลากหลายรูปแบบ มาปลุกกระแสตลาดไอที ด้านดิจิตอล อินฟอร์เมชั่น
ดิสเพลย์และตลาดเอเตอร์เทนเมนต์ มีเดีย และถือเป็นอุตสาหกรรมไอทียุคใหม่ ที่เรียกว่า
Digital Sign Industry ครอบคลุมตลาดไอทีโฆษณาประชาสัมพันธ์ งานดีไซน์ บันเทิง
อุตสาหกรรมการค้าและงานบริการอื่น ๆ

จากแนวโน้มการใช้สื่อประชาสัมพันธ์และโฆษณา
ที่จะเน้นไปที่การแลกเปลี่ยนข้อมูลข่าวสารแบบสองทาง เพื่อให้กลุ่มเป้าหมายเข้าถึงสินค้า
และบริการได้โดยง่าย ตั้งเป้ายอดขายปีแรก 20 ล้านบาท เพื่อสร้างการรับรู้ของตลาด
ก่อนจะเติบโตกว่า 100% ในปีถัดไป โดยการทำตลาดจะครอบคลุมไปถึงอินโดจีน

ผลิตภัณฑ์ของบริษัทประกอบด้วย 7 สินค้า คือ

  1. เอสวีโอเอ-ทัช-สกรีน ออกแบบเป็นป้ายเสมือนจริง แสดงภาพนิ่ง เคลื่อนไหว
  หรืออักษรข้อความพร้อมกัน เปลี่ยนแปลงทุกอย่างได้ด้วยปลายนิ้วสัมผัส

  2. ทัช-เทเบิล เป็นโต๊ะเอ็นเตอร์เทนเมนท์ ขนาด 32-50 นิ้ว สำหรับธุรกิจร้านอาหาร
  บริการสินค้า โชว์รูม

3. มัลติ-อิน-ทัช จอดีแอลดี แบบสัมผัส 32 จุด สำหรับกิจการที่มีสาขา

4. สมาร์ทบอร์ด เป็นสื่อการเรียนการสอน หรือประชุม

5. วีดิโอ วอลล์ เรียงต่อกันโดยไม่มีขอบ

6. ทัช โอเวอร์เลย์ ประยุกต์กับเครื่องรับโทรทัศน์เป็นจอสัมผัสได้ และ

7. ทัช-ฟอยล์ ฉากโปรเจ็คเตอร์ติดกระจกใสแบบสัมผัสได้

ทั้งนี้ รูปแบบธุรกิจจะแบ่งเป็น 3 ด้าน คือ ให้เช่า ลงทุนเองโดยเก็บค่าธรรมเนียมโฆษณา
และขายให้ซิสเต็มอินทิเกรเตอร์ (เอสไอ) ไปทำตลาดลูกค้าองค์กร หรือผู้ให้บริการต่างๆ
ซึ่งคาดว่า 2 ด้านแรกจะทำรายได้ 90-95%

อีกหนึ่งผลิตภัณฑ์ที่ทางบริษัทเอสวีโอเอ จำกัด (มหาชน) เปิดทำการตลาดไปเมื่อช่วงไตรมาส 3
ทางบริษัทฯ ได้เปิดเป็นตัวแทนจำหน่ายเครื่องพิมพ์อิงค์เจ็ท แบรนด์โรแลนด์
แต่เพียงผู้เดียวในประเทศไทย โดยมีสินค้าหลัก 3 กลุ่มด้วยกัน คือ Cutting, Print & Cut
และ 3D ซึ่งทำให้สามารถเข้าถึงตลาดที่หลากหลายประเภทธุรกิจไม่ว่าจะเป็นธุรกิจขนาดเล็ก
กลางไปถึงขนาดใหญ่ เช่นร้านตัดสติกเกอร์ ร้านพิมพ์ป้าย (Signage) บริษัทโฆษณาประชาสัมพันธ์
โดยสามารถรองรับงานพิมพ์ได้ทั้งภายในและภายนอกอาคาร และงาน Print On Demand
ตามความต้องการของลูกค้า
ทั้งนี้ทางเอสวีโอเอยังเป็นตัวแทนจำหน่ายและดูแลด้านการทำตลาดในภูมิภาคอินโดจีน คือ เวียดนาม
พม่า ลาว กัมพูชา และบังคลาเทศอีกด้วย

สำหรับตลาดด้านบริการในส่วนของบริษัทฯ
ก็ได้เปิดธุรกิจการบริการรูปแบบใหม่เพื่อให้บริการกลุ่มร้านเกมและอินเตอร์เน็ต เปิดตัวโปรแกรม
“SV I-Café Administration” หรือ เอสเวีย (SVIA)
ซึ่งเป็นโปรแกรมการจัดการร้านเกมและร้านอินเตอร์เน็ต
ที่จะช่วยลดภาระในด้านเวลาให้เจ้าของธุรกิจร้านเกมและอินเตอร์เน็ตในการบริหารเครื่องและการบริหารเกม
ด้วยรูปแบบการทำงานของระบบโดยผ่านดาต้าเซ็นเตอร์ของเอสวีโอเอ
เพื่อควบคุมบริหารงานด้านเครื่องคอมพิวเตอร์และการบริหารเกมของร้านเกมและอินเตอร์คาเฟ่
พร้อมเจ้าหน้าที่ดูแลระบบและให้บริการช่วยเหลือผ่านทางคอลล์เซ็นเตอร์ ทุกปัญหามีคำตอบ
เอสเวียจึงเป็นระบบที่จะช่วยแบ่งเบาภาระให้กับธุรกิจร้านเกม

และอีกหนึ่งการบริการ ทางบริษัทฯ ก็ได้ร่วมกับทางไอทีซิตี้ ไอที ซูเปอร์สโตร์
ห้างค้าปลีกสินค้าไอทีที่มีสาขาทั่วประเทศ เปิดให้บริการศูนย์ซ่อมสินค้าไอที “iFIX”
ภายในร้านไอทีซิตี้ 42 สาขาทั่วประเทศ
เพื่อรองรับการเติบโตของอุตสาหกรรมไอทีที่มีอัตราการเติบโตอย่างต่อเนื่อง
การเปิดบริการซ่อมสินค้าไอที อาทิ เครื่องคอมพิวเตอร์ โน้ตบุ๊ก อุปกรณ์ต่อพ่วง
ทั้งเครื่องที่อยู่ในระยะประกันสินค้าและนอกระยะรับประกัน
เพื่ออำนวยความสะดวกแก่ผู้บริโภคทั้งลูกค้าของไอทีซิตี้เอง และผู้บริโภคทั่วไป ซึ่งสินค้าที่ศูนย์บริการ
iFIX รับซ่อมลูกค้าจะตัดปัญหาในเรื่องของการรอรับเครื่องที่ต้องใช้เวลานาน เนื่องจากทีมงานของ
iFIX ทุกคนจะได้รับการฝึกอบรมและรับรองมาตรฐานการซ่อมจากเจ้าของผลิตภัณฑ์ทุกราย
ซึ่งจะสร้างยอดขาย 200 ล้านบาท

ทั้งนี้ ศูนย์ซ่อม iFIX บริการรับซ่อมสินค้าไอทีประเภทคอมพิวเตอร์ โน้ตบุ๊ก อุปกรณ์ต่อพ่วง ทั้งสิ้น
13 แบรนด์ อาทิ SVOA, EPSON, LEXMARK, INFOCUS, POWERCOM, FUJITSU, SYNDOME,
SAMSUNG, BROTHER, TOSHIBA, ACER, DELL และ HP

การเปลี่ยนแปลง และพัฒนาการที่สำคัญในเรื่องอำนาจการควบคุมบริษัท

ในปี 2555 ไม่มีการเปลี่ยนแปลงและพัฒนาการที่สำคัญในเรื่องอำนาจควบคุมบริษัทฯโดยทั้ง
นายมินทร์ อิงค์ธเนศ และพันธมิตรธุรกิจ Keppel Telecommunications and
Transportation Ltd. (Shareholding via Apsilon Ventures Pte Ltd and via
BNP PARIBAS WEALTH MANAGEMENT SINGEMENT SINGAPORE BRANCH)
ยังคงถือครองทั้งหุ้นบุริมสิทธิและหุ้นสามัญรวมเป็นจำนวน 474,958,190 หุ้นคิดเป็นร้อย 50.15
ของทุนชำระแล้ว (947,000,000 บาท) ซึ่งทั้งนายมินทร์ อิงค์ธเนศ และ Keppel
Telecommunications and Transportation Ltd.ยังคงครองเสียงข้างมาก
และมีอำนาจควบคุมบริษัทฯอยู่

การประกอบธุรกิจ

1.  ธุรกิจช่องทางการจำหน่าย

ลักษณะธุรกิจ

ธุรกิจช่องทางการจัดจำหน่าย (IT Distribution : ITD) ของบริษัท เอสวีโอเอ จำกัด
(มหาชน) ดำเนินธุรกิจจัดจำหน่ายอุปกรณ์คอมพิวเตอร์ และอุปกรณ์ต่อพ่วงคอมพิวเตอร์ ซอฟท์แวร์
โดยเป็นตัวแทนจำหน่ายสินค้าที่ได้รับความไว้วางใจจากผู้ผลิตสินค้าไอทีชั้นนำของโลก และเป็นผู้ผลิต
และจำหน่ายคอมพิวเตอร์เอสวีโอเอให้กับตัวแทนจำหน่ายทั่วประเทศ คอมพิวเตอร์
เอสวีโอเอได้รับการยอมรับอย่างมากในตลาดคอมพิวเตอร์
และได้รับการรับรองมาตรฐานทั้งจากองค์กรในประเทศและต่างประเทศ เช่น ISO 9001:2008,
ISO 14001:2004, The Federal Communications Commission (FCC)
ประเทศสหรัฐอเมริกา, Underwriters Laboratories Inc. (UL) ประเทศสหรัฐอเมริกา,
ศูนย์เทคโนโลยีอิเล็กทรอนิกส์ และคอมพิวเตอร์แห่งชาติ (NECTEC)
กระทรวงวิทยาศาสตร์และเทคโนโลยี และสำนักงานมาตรฐานอุตสาหกรรม (สมอ.)
กระทรวงอุตสาหกรรม เป็นต้น

นอกเหนือจากคอมพิวเตอร์เอสวีโอเอแล้ว บริษัทฯ
ยังเป็นตัวแทนจำหน่ายอุปกรณ์เครื่องพิมพ์ต่างขนาดและต่างเทคโนโลยี เครื่องฉายภาพ สแกนเนอร์
เครื่องตัดสติ๊กเกอร์ เครื่องแกะโลหะ วัสดุสิ้นเปลืองที่ใช้กับอุปกรณ์เหล่านี้ เช่น หมึก กระดาษ
หลอดภาพ ใบมีด เป็นต้น รวมถึงซอฟท์แวร์ที่ใช้สำหรับงานออกแบบ สอนภาษาต่างประเทศ
และระบบปฏิบัติการคอมพิวเตอร์ เป็นต้น
การให้บริการด้านการบำรุงรักษาและซ่อมแซมก็เป็นอีกหนึ่งแขนงของธุรกิจ
ที่กลุ่มธุรกิจนี้ให้ความสำคัญ นอกเหนือจากให้บริการคอมพิวเตอร์เอสวีโอเอแล้ว
ยังได้ขยายขอบเขตของการให้บริการครอบคลุมสินค้าอื่น ๆ ทั้งที่บริษัทฯ ได้จำหน่าย
หรือเป็นเพียงผู้ให้บริการทั้งในระยะประกันและนอกระยะประกัน ได้แก่

  1. บริการ ซ่อมสินค้าไอทีในระยะประกัน โดยบริษัทฯได้รับการแต่งตั้งให้เป็นตัวแทนซ่อม
  และบริการสินค้าในประกันของสินค้าชั้นนำจากต่างประเทศ เช่น ญี่ปุ่น สหรัฐอเมริกา ไต้หวัน
  เป็นต้น

  2. บริการซ่อมสินค้าไอทีนอกระยะประกันทุกยี่ห้อ ที่ยังมีอะไหล่ในตลาด

  3. บริการดูแลการใช้งานไอที
  และการบำรุงรักษาเครื่องคอมพิวเตอร์และอุปกรณ์ต่อพ่วงระดับองค์กร เช่น สถานที่ราชการ
  สถาบันการศึกษา และธนาคาร เป็นต้

ศักยภาพของธุรกิจ

นอกจากเป็นผู้ผลิตคอมพิวเตอร์เอสวีโอเอที่ได้รับการยอมรับอย่างมากใน กลุ่มผู้ใช้งาน
จากส่วนประกอบคุณภาพสูง กระบวนการผลิตและการตรวจสอบคุณภาพ
ที่ทำให้คอมพิวเตอร์เอสวีโอเอได้รับการรับรองมาตรฐานคุณภาพและความปลอดภัย
จากหน่วยงานทั้งในและต่างประเทศแล้ว กลุ่มธุรกิจนี้ยังเป็นตัวแทนจำหน่ายผลิตภัณฑ์ที่เกี่ยวข้องอื่น ๆ
ทั้งฮาร์ดแวร์และซอฟท์แวร์ สำหรับผู้ใช้งานทั่วไป
หรือธุรกิจเฉพาะด้านสินค้าเหล่านี้จึงเกื้อหนุนซึ่งกันและกัน
และยังทำให้กลุ่มธุรกิจนี้สามารถนำเสนอทางเลือกใหม่ ๆ ที่ยึดประโยชน์ของผู้ใช้เป็นหลัก

การที่มีสินค้าที่ดีอย่างเดียวนั้นไม่เพียงพอ
กลุ่มธุรกิจนี้ให้ความสำคัญกับการกระจายสินค้าให้เข้าถึงกลุ่มลูกค้ามากที่สุด
ทั้งตามประเภทของสินค้าและตามพื้นที่ทางภูมิศาสตร์ โดยปัจจุบันมีช่องทางการจำหน่าย คือ

      1. ตัวแทนจำหน่าย เป็นบริษัท หรือร้านค้าคอมพิวเตอร์ที่นำสินค้าไปจำหน่ายต่อให้กับ
องค์กรหรือบุคคลที่มีความต้องการใช้คอมพิวเตอร์ หรืออุปกรณ์ต่อพ่วง หรือซอฟท์แวร์
ซึ่งมีทั้งตัวแทนจำหน่ายเฉพาะด้านและทั่วไป โดยที่ตัวแทนนั้นกระจายอยู่ทั่วประเทศ

      2. Value Added Reseller ( VAR ) เป็น ผู้แทนจำหน่าย ที่จะเลือกสินค้าของบริษัทฯ
ไปประกอบกับการขายสินค้าที่บริษัทอื่นเป็นตัวแทนจำหน่าย
ทั้งนี้เพื่อสนองความต้องการของลูกค้าที่หลากหลาย ซึ่งการตกลงซื้อขายระหว่างบริษัทฯ กับ VAR
แต่ละแห่งจะตกลงเป็นกรณีไป

3. ร้านค้าปลีกขนาดใหญ่ (Modern Trade) เป็น
อีกช่องทางหนึ่งที่ปัจจุบันได้รับการตอบรับจากทางลูกค้าเป็นอย่างดี
และสามารถสร้างยอดขายเพิ่มขึ้นอย่างต่อเนื่อง ช่องทางนี้มีสาขาอยู่ทั่วประเทศ
จึงทำให้สินค้าของเราถูกกระจายออกสู่กลุ่มเป้าหมายได้หลากหลายและครอบคลุม พื้นที่มากยิ่งขึ้น
สินค้าที่จำหน่ายในช่องทางนี้คือ คอมพิวเตอร์เอสวีโอเอ และผลิตภัณฑ์เครื่องพิมพ์เอปสัน
ร้านค้าโมเดิร์นเทรดที่ทางบริษัท เอสวีโอเอ จำกัด (มหาชน) ได้ทำธุรกิจเป็นคุ่ค้ากัน คือ ไอทีซิตี้,
พาวเวอร์บาย, บิ๊กซี, เดอะมอลล์, สยามแม็คโคร, ออฟฟิศดีโป, ออฟฟิศเมท เป็นต้น
โดยทางบริษัท เอสวีโอเอ จำกัด (มหาชน) ได้นำสินค้าคอมพิวเตอร์ตั้งโต๊ะ SVOA
ซึ่งเป็นสินค้าที่ทางบริษัท เอสวีโอเอ จำกัด (มหาชน) ผลิตและมีโรงงานเองอยู่ในประเทศไทย
(ที่ราษฎร์บูรณะ) และสินค้าแบรนด์เนมต่าง ๆ เช่น พริ้นเตอร์ Epson, สินค้า โน๊ตบุ๊ค Samsung,
สินค้าโน๊ตบุ๊ค Toshiba และสินค้าแอสเซสโซรี่ต่าง ๆ เข้าไปจำหน่าย
ซึ่งลักษณะการขายในร้านค้าเหล่านี้ลูกค้าสามารถเห็นสินค้าและได้รับการสาธิตสินค้าได้จากพนักงานขาย
(Sales PC) ของทางบริษัท เอสวีโอเอ จำกัด (มหาชน) ในการให้ข้อมูลและคำแนะนำต่าง ๆ
ประจำอยู่ในแต่ละร้านค้า โดยสินค้าที่ทางบริษัท เอสวีโอเอ จำกัด (มหาชน)
จัดส่งสินค้าเข้าจำหน่ายจะเน้นในเรื่องประเภทสินค้า,
สเปคและราคาที่เหมาะสมตรงตามความต้องการของลูกค้า และทางบริษัท เอสวีโอเอจำกัด
(มหาชน) ได้เปิดตลาดการขายอีกรูปแบบหนึ่งคือ ในมหาวิทยลัยรูปแบบ Retail Shop & Mobile
Shop ที่ มหาวิทยาลัยบูรพา บางแสน โดยใช้ชื่อว่า GSC IT City
ซึ่งเป็นร้านค้าแห่งแรกที่ขายสินค้าประเภทไอที อยู่ในมหาวิทยาลัย โดยมุ่งเน้นกลุ่มลุกค้าเป็นนิสิต
นักศึกษา ในมหาวิทยาลัย ประชาชนทั่วไป และรับโปรเจ็ตต่าง ๆ
พร้อมทั้งมีเจ้าหน้าที่วิ่งออกจัดงานตามสถานที่ต่าง ๆ ด้วย
ซึ่งถือได้ว่าเป็นรูปแบบการขายอีกรูปแบบหนี่งที่ทางบริษัท เอสวีโอเอ จำกัด
(มหาชน)ได้ร่วมลงทุนกับทางมหาวิทยาลัยบูรพา และเป็นธุรกิจที่น่าจับตามองต่อไป

      4. ตลาดส่งออกในต่างประเทศ บริษัทฯ ได้รุกตลาดต่างประเทศอย่างต่อเนื่อง
ได้มีการส่งออกสินค้าและบริการไปยังประเทศต่างๆ อาทิ เวียดนาม พม่า ลาว และเขมร

การให้บริการบำรุงรักษาและซ่อมแซมเป็นอีกหนึ่งปัจจัยที่กลุ่มธุรกิจนี้ให้ความสำคัญเป็นอย่างมาก
บริษัทฯ มีสำนักงานสาขากระจายอยู่ ทั่วประเทศจำนวน 12 แห่ง
ทำหน้าที่ดูแลลูกค้าทั้งในส่วนของการจำหน่ายและการบริการบำรุงรักษาและซ่อมแซม
เพื่อเป็นหลักประกันว่าผู้ใช้สินค้าของเรา
จะได้รับการบริการที่รวดเร็วและสะดวกตลอดอายุการใช้งานของผลิตภัณฑ์นั้นๆ
นอกจากนี้เรายังได้แต่งตั้งตัวแทนการให้บริการศูนย์ซ่อม
คอมพิวเตอร์และอุปกรณ์ต่อพ่วงครอบคลุมพื้นที่ทั่วประเทศ ภายใต้ชื่อ

SVOA Authorized Service Center (SASC)
ซึ่งเป็นศูนย์บริการซ่อมคอมพิวเตอร์และอุปกรณ์ต่อพ่วงที่บริษัทฯ แต่งตั้งให้บริการซ่อมสินค้า แก่ลูกค้า
ทั้งในระยะเวลาประกันและนอกระยะเวลาประกัน ตั้งอยู่บริเวณศูนย์การค้า อาคารสรรพสินค้า
เป็นเครือข่ายและมาตรฐานเดียวกัน กับ บริษัท เอสวีโอเอ จำกัด (มหาชน) ปัจจุบัน บริษัทฯ
ได้แต่งตั้งศูนย์บริการซ่อม SASC จำนวนทั้งสิ้น 220 แห่ง

ศูนย์บริการ iFIX

เป็นจุดให้บริการซ่อมคอมพิวเตอร์และอุปกรณ์ต่อพ่วง ที่เป็นความร่วมมือระหว่างบริษัท เอสวีโอเอ
จำกัด (มหาชน) กับบริษัท ไอทีซิตี้ จำกัด (มหาชน) จัดตั้งจุดให้บริการซ่อมสินค้าแก่ลูกค้าภายใต้ชื่อ
iFIX เพื่อเพิ่มช่องทางในการให้บริการและเพิ่มความสะดวกแก่ลูกค้า
โดยให้บริการซ่อมสินค้าทั้งในระยะเวลาประกันและนอกระยะเวลาประกัน ตั้งอยู่ในไอทีซิตี้ทุกสาขา
โดยมีการบริการมาตรฐานเดียวกันทุกสาขา จำนวน 48 แห่ง

กลุ่มเป้าหมาย
กลุ่มเป้าหมายหลัก คือ บริษัทหรือร้านค้าคอมพิวเตอร์
ที่ต้องการสินค้าคุณภาพและการให้บริการหลังการขายที่ดี เพื่อนำไปจำหน่ายต่อ
ให้กับผู้ใช้งานคอมพิวเตอร์ทั่วไป จนถึงกลุ่มลูกค้าที่ดำเนินธุรกิจขนาดกลางและเล็ก
หน่วยงานราชการ รัฐวิสาหกิจ หรือกลุ่มธุรกิจเฉพาะด้าน ที่มีความต้องการสินค้าคุณภาพ
นอกจากนี้ยังรวมไปถึงคู่ค้าในต่างประเทศอีกด้วย

ระบบคุณภาพ

บริษัท เอสวีโอเอ จำกัด (มหาชน) ให้ความใส่ใจ มีความมุ่งมั่นในการผลิตสินค้าที่มีคุณภาพ
และบริการที่ดีเยี่ยมตามมาตรฐานสากล เพื่อสร้างความพอใจและความเชื่อมั่นให้แก่ลูกค้า
ทางบริษัทฯ จึงได้ดำเนินการการรับรองคุณภาพ หรือ ISO : International Organization
for Standardization ให้กับหน่วยงานต่างๆ รวมถึงกลุ่มธุรกิจ
เพื่อเป็นการยืนยันถึงมาตรฐานความพร้อมของสินค้า และบริการที่มีคุณภาพ ซึ่งเรา ได้รับมาตรฐาน
ISO 2 หมวดใหญ่ ประกอบด้วย

      1. ISO 9001:2008 เป็นมาตรฐานที่แสดงถึงสินค้า และบริการที่มีคุณภาพตามหลักสากล
ในส่วนของการผลิตคอมพิวเตอร์ส่วนบุคคล การดำเนินงานด้านการขาย การให้บริการ
รวมถึงระบบการขายและศูนย์บริการทั่วประเทศ
      • Certificate No. TH02/2596 Date : 29 March 2012
ผ่านการตรวจรับรองโดย SGS Certificate ที่ได้รับการรับรองคือ UKAS
      • Certificate No. TH02/2597 Date : 29 March 2012
ผ่านการตรวจรับรองโดย SGS Certificate ที่ได้รับการรับรองคือ NAC
      2. ISO 14001: 2004 เป็นมาตรฐานที่แสดงถึงระบบการจัดการทางด้านสิ่งแวดล้อม
สำหรับการประกอบและผลิตคอมพิวเตอร์
      • Certificate No. TH08/1644 Date : 7 July 2011 ผ่านการตรวจรับรองโดย
SGS Certificate ที่ได้รับการรับรองคือ UKAS

• Certificate No. TH05/1643 Date : 2 August 2011 ผ่านการตรวจรับรองโดย SGS
Certificate ที่ได้รับการรับรองคือ NAC

2. กลุ่มธุรกิจโครงการไอที

ลักษณะธุรกิจ

สายงานธุรกิจโครงการไอทีมีวัตถุประสงค์ในการดำเนินธุรกิจด้านการจัดหาผลิตภัณฑ์ระบบคอมพิวเตอร์
และอุปกรณ์เทคโนโลยีสารสนเทศ (ไอที) ที่มีคุณภาพและราคาเหมาะสมตรงตามความต้องการ
เพื่อเสนอให้แก่หน่วยงานราชการและองค์กรเอกชน โดยนำเสนอขายเป็นโครงการระบบเบ็ดเสร็จ
พร้อมทั้งทำการติดตั้งและบริการหลังการขายตลอดระยะเวลาการใช้งานตามสัญญา
เพื่อเป็นหลักประกันให้ลูกค้าได้เกิดความมั่นใจในการใช้งานระบบคอมพิวเตอร์ได้อย่างมีประสิทธิภาพ
ทั้งนี้ก่อให้เกิดความสำเร็จในการดำเนินโครงการอย่างต่อเนื่องระหว่างบริษัทและหน่วยงานนั้นๆ
ต่อไป

ศักยภาพของธุรกิจ

ด้วยความได้เปรียบของทรัพยากรบุคคลที่เปี่ยมไปด้วยประสบการณ์
และความเชี่ยวชาญทางด้านเทคโนโลยีสารสนเทศ ทำให้กลุ่มธุรกิจฯ
มีความสามารถในการตอบสนองความต้องการของลูกค้า
ด้วยการติดตามดูแลงานของลูกค้าอย่างใกล้ชิด
การนำเสนอสินค้าและบริการที่ตอบสนองความต้องการได้อย่างสมบูรณ์แบบ
พร้อมทั้งรักษาและกระชับความสัมพันธ์ ตลอดจนความน่าเชื่อถือที่สั่งสมกับลูกค้า
เป็นสิ่งที่เรามีความมุ่งมั่นและสร้างผลสำเร็จทางธุรกิจในระยะยาว

กลุ่มเป้าหมาย

กลุ่มเป้าหมายหลักของกลุ่มธุรกิจโครงการไอทีประกอบด้วย หน่วยงานราชการ หน่วยงานรัฐวิสาหกิจ
สถาบันการศึกษา และองค์กรเอกชนต่างๆ

3. ธุรกิจที่ปรึกษาและวางแผนออกแบบระบบคอมพิวเตอร์

มืออาชีพในการวางระบบคอมพิวเตอร์ และบริการไอทีโซลูชั่นแบบครบวงจร

บริษัท ดาต้าวัน เอเชีย (ประเทศไทย) จำกัด คือ ผู้ให้บริการด้าน Information Technology
ให้กับกลุ่มลูกค้าธุรกิจดังต่อไปนี้ การเงินการธนาคาร โทรคมนาคม อุตสาหกรรม ประกันภัย
หน่วยงานราชการ และลูกค้าทั่วไป โดยแบ่งออกเป็น 2 ธุรกิจหลัก ดังนี้

1.  ธุรกิจที่ปรึกษา และวางแผนออกแบบระบบคอมพิวเตอร์ ( Systems Integration : SI )

  ให้บริการด้านให้คำปรึกษา และวางระบบคอมพิวเตอร์ครบวงจรอันประกอบไปด้วย การติดตั้ง
  Hardware, Software, Implement ระบบ และให้บริการบำรุงรักษาระบบหลังการ
  Implement แก่กลุ่มลูกค้าการเงินการธนาคาร โทรคมนาคม อุตสาหกรรม ประกันภัย
  และลูกค้าทั่วไป

2. ธุรกิจบริการไอที ( IT Outsourcing Services : ITS )

  ให้บริการ Outsourcing ระบบ Application ต่าง ๆ ให้แก่กลุ่มลูกค้าการเงินการธนาคาร
  เช่น การ Outsource ระบบ ATM ให้กับธนาคารต่าง ๆ โดยใช้ศูนย์ประมวลผลข้อมูล ( Data
  Center ) ที่ทันสมัย พร้อมบริการ Hi-End Disaster Recovery Center ( ศูนย์สำรอง
  และระบบประมวลผลข้อมูลกรณีเกิดเหตุฉุกเฉิน) ร่วมกับกระบวนการบริหารจัดการทรัพยากรด้าน
  IT และทีมงานที่ควบคุมการประมวลผล พร้อมออกรายงานการใช้ระบบให้กับลูกค้าทุกเดือน

ลักษณะธุรกิจ

บริษัทฯ ได้ดำเนินธุรกิจให้คำปรึกษา และบริการวางแผนออกแบบระบบคอมพิวเตอร์แบบครบวงจร
เพื่ออำนวยความสะดวกแก่ ธุรกิจการเงินการธนาคาร หน่วยงานธุรกิจต่างๆ
ร่วมไปถึงหน่วยงานราชการ ด้วยเทคโนโลยีคอมพิวเตอร์ล่าสุด

ศักยภาพธุรกิจ

นอกจากเป็นผู้ให้บริการปรึกษา ออกแบบ และวางระบบงานคอมพิวเตอร์อย่างครบวงจร (Systems
Integration) ซึ่งประกอบไปด้วยการติดตั้ง Hardware, Software, Software
Implementation และ Customization และให้บริการบำรุงรักษาระบบหลังการ Implement
แล้วยังเป็นผู้ให้บริการ Outsource แบบครบวงจรให้กับลูกค้า
โดยใช้ความสามารถของบุคลากรที่มีประสบการณ์มากกว่า 20 ปี
ผนวกความร่วมมืออันดีกับพันธมิตรเจ้าของผลิตภัณฑ์ระดับโลก
การบริหารจัดการด้านเทคโนโลยีสารสนเทศ (Information Technology Management)
และศูนย์ประมวลผลข้อมูล (Data Center) ซึ่งในส่วน Data Center
นี้ยังสามารถให้บริการรับฝากเซิร์ฟเวอร์ ให้เช่าเซิร์ฟเวอร์ บริหารเซิร์ฟเวอร์ ดูแลระบบอีเมล์
และจัดการระบบสำรองและประมวลผลกรณีเกิดเหตุฉุกเฉินอีกด้วย

กลุ่มผลิตภัณฑ์

1.  ผลิตภัณฑ์สำหรับสถาบันการเงินและการธนาคาร (Banking Products)

    -   ATM Solutions ผลิตภัณฑ์และบริการเกี่ยวกับระบบงานจัดการ ATM
        ให้กับธนาคารอย่างครบวงจร ทั้ง Front End Systems และ Back End Systems

    -   Banking Applications เป็นการนำเสนอผลิตภัณฑ์และบริการเกี่ยวกับระบบต่างๆ
        ที่ใช้ภายในธนาคารหรือระหว่างธนาคาร ซึ่งได้แก่ Wholesales Banking
        Solutions และ Retail Banking Solutions

    -   Payment Solutions กลุ่มผลิตภัณฑ์เพื่อรอบรับระบบการบริการชำระค่าใช้จ่าย
        ซึ่งสามารถกระทำ ธุรกรรมผ่านได้หลายช่องทางเช่น Mobile Banking และ
        Internet Banking เป็นต้น

2.  ผลิตภัณฑ์สำหรับงานการประกันภัย (Insurance Industry Products)Insurance
    Industry Products

    -   Document Management ระบบบริหารและจัดการเอกสาร
        ซึ่งสามารถจัดเก็บได้หลากหลายชนิด เช่น เอกสาร, รูปภาพ, วิดีโอ, สื่อ Media ต่าง
        ๆ, email, รายงานเป็นต้น

    -   Business Process Management
        การจัดการรายงานทางธุรกิจเพื่อช่วยในการปรับปรุงและเปลี่ยนแปลงกระบวนการให้สามารถเข้าถึงข้อมูล
        และติดตามงานได้อย่างไม่ผิดนัด

    -   Business Intelligence (Business Object from SAP)
        โซลูชั่นระบบธุรกิจอัจฉริยะ (BI) การวิเคราะห์ข้อมูลในเชิงลึก สามารถสำรวจ
        จัดทำรายงานและให้ข้อมูลร่วมกันทางออนไลน์ได้ตลอดเวลา

3.  ผลิตภัณฑ์และบริการทั่วไปสำหรับธุรกิจองค์กร (General Products)

    -   Server & Storage ผลิตภัณฑ์หลักเช่น HP
        เพื่อตอบสนองความต้องการฃองลูกค้าพร้อมทีมงานผู้ชำนาญการในการให้บริการติดตั้งและดูแลเกี่ยวกับ
        Server & Storage

    -   Security Solutions

    -   Infrastructure ผลิตภัณฑ์และบริการเกี่ยวกับระบบการจัดการ IT Resources (IT
        Resources Management System) ซึ่งผลิตภัณฑ์หลักคือ CA

4.  ผลิตภัณฑ์ที่อยู่ภายใต้ธุรกิจตัวแทนจำหน่าย (Distribution Channel)

    -   Network Security ผลิตภัณฑ์ระบบเครือข่าย ซึ่งมีทั้งการขาย การบริการ การติดตั้ง
        ผลิตภัณฑ์หลักคือ Juniper Networks , A10 Networks , HP Enterprise
        Security , McAfee and VASCO

5.  บริการศูนย์ข้อมูล (Data Center Services)
    พร้อมการรับรองมาตรฐานด้านการรักษาความปลอดภัยของข้อมูล ISO 27001:2005

    -   Management Solutions

    -   Disaster Recovery Center

    -   Application Services Provider (ASP)

6.  บริการ Outsource (Out Sourcing Services)

    -   ATM Application Solutions

    -   Enterprise Resource Planning Solutions

    -   Credit Union Solutions

กลุ่มเป้าหมาย

ประกอบด้วย สถาบันการเงินการธนาคาร ธุรกิจโทรคมนาคม กลุ่มอุตสาหกรรม และธุรกิจประกันภัย

4. ธุรกิจบริการไอที

ลักษณะธุรกิจ

ธุรกิจบริการไอทีเป็นหน่วยงานที่จัดตั้งขึ้นเมื่อปี 2548 เพื่อให้บริการจัดหา
วางระบบงานคอมพิวเตอร์แบบครบวงจร รวมทั้ง การ Operation ระบบคอมพิวเตอร์ดังกล่าว
ให้กับลูกค้าหน่วยงานราชการและเอกชนต่าง ๆ ในรูปแบบของการ Outsource

ศักยภาพของธุรกิจ

ด้วยความสามารถของบุคลากรที่มีประสบการณ์ความเชี่ยวชาญและความร่วมมือจากพันธมิตรทางการค้าซึ่งประกอบด้วยเจ้าของผลิตภัณฑ์
ศูนย์ประมวลผลข้อมูล (Data Center) ศูนย์สำรอง และระบบประมวลผลข้อมูลกรณีเกิดเหตุฉุกเฉิน
(Hi-End Disaster Recovery Center )
และเครื่องมือบริหารจัดการด้านเทคโนโลยีสารสนเทศ (Information Technology
Management)
จึงทำให้บริษัทมีศักยภาพสามารถให้บริการวางระบบคอมพิวเตอร์แบบครบวงจรให้กับโครงการขนาดใหญ่ที่มีระยะเวลามากกว่า
1 ปี (Long term turn key over a year project) พร้อมกับให้บริการ Outsource
แบบครบวงจรประกอบไปด้วย Application Outsourcing, Full IT Outsourcing เป็นต้น
ซึ่งในส่วนของ Data Center สามารถให้บริการดังต่อไปนี้

-   การบริการรับฝากเซิร์ฟเวอร์

-   การบริการให้เช่าเซิร์ฟเวอร์

-   การบริการบริหารเซิร์ฟเวอร์

-   การบริการรับฝากเซิร์ฟเวอร์ในห้องส่วนตัว

-   การบริการดูแลระบบอีเมล์

-   การบริการด้านการจัดระบบสำรอง และประมวลผลกรณีเกิดเหตุฉุกเฉิน

กลุ่มเป้าหมาย

-   สถาบันการเงินและธนาคารต่างๆ
    โดยเฉพาะอย่างยิ่งธนาคารที่เพิ่งจัดตั้งขึ้นใหม่โดยได้รับการอนุมัติแต่งตั้งจากธนาคารแห่งประเทศไทยให้มีหน้าที่ดำเนินธุรกิจทางด้านการธนาคารสำหรับงานทางด้าน
    Application Outsourcing เช่น ระบบงาน Core Banking, ระบบ ATM, ระบบ
    Credit Card, Internet Banking เป็นต้น

-   โรงงานอุตสาหกรรม ให้บริการทางด้าน Application Outsourcing และ Web
    Service

-   บริษัทข้ามชาติ (Multi-National Company) โดยให้บริการทางด้าน Web Service

-   หน่วยงานราชการ บริการส่วนใหญ่จะเป็นบริการทางด้าน Outsourcing
    และการให้คำปรึกษา (Consulting Services)

5. ธุรกิจไอที ซูเปอร์สโตร์ : ไอที ซิตี้

ลักษณะธุรกิจ

การประกอบธุรกิจในสายงานนี้ ดำเนินการโดยบริษัท ไอที ซิตี้ จำกัด (มหาชน) หรือ “IT CITY”
เกิดจากการร่วมทุนระหว่างบริษัท เอสวีโอเอ จำกัด (มหาชน) และกลุ่มบริษัทในเครือสหกรุ๊ป
รวมถึงพนักงานและคู่ค้าของบริษัทฯ (ปัจจุบัน ณ วันที่ 31 ธันวาคม 2554 บริษัทฯ
ถือหุ้นในสัดส่วนร้อยละ 31.96 ของทุนที่ชำระแล้ว)

ธุรกิจหลักของบริษัทฯ ก็คือ ธุรกิจค้าปลีก (Superstore) เครื่องคอมพิวเตอร์ อุปกรณ์ต่อพ่วง
รวมถึงสินค้าที่เกี่ยวข้องทางด้านไอทีแบบครบวงจรภายใต้ชื่อทางการค้าว่า “ไอที ซิตี้”
ซึ่งเป็นร้านค้าปลีกในรูปแบบไอที ซุปเปอร์สโตร์ ภายใต้สโลแกนว่า “เมืองเทคโนโลยีครบวงจร”
(The IT Superstore) โดยมีความหลากหลายของสินค้ากว่า 10,000 รายการ
นอกจากเป็นร้านค้าปลีกแล้วบริษัทยังเป็นร้านค้าส่ง (Wholesale)
ให้แก่ลูกค้าร้านปลีกทั้งในเขตกรุงเทพมหานครและต่างจังหวัด
โดยปัจจุบันบริษัทมีลักษณะการประกอบธุรกิจดังนี้

  1. เป็นศูนย์ค้าปลีกจำหน่ายสินค้าประเภทคอมพิวเตอร์และอุปกรณ์ต่อพ่วง
  รวมถึงสินค้าที่เกี่ยวข้องทางด้านไอทีแบบครบวงจร (One Stop Shopping IT Products)
  โดยจัดจำหน่ายเครื่องคอมพิวเตอร์และอุปกรณ์ต่อพ่วงยี่ห้อชั้นนำ
  โดยอุปกรณ์ต่อพ่วงกับคอมพิวเตอร์ที่

  สำคัญได้แก่ พริ้นเตอร์ สแกนเนอร์ กล้องดิจิตอล เป็นต้น u3595
  .ึ่งประเภทของสินค้าหลักสามารถแบ่งได้เป็น 4 กลุ่มด้วยกัน คือ

1.  กลุ่มคอมพิวเตอร์ (Computer)

  บริษัทเป็นผู้ค้าปลีกเครื่องคอมพิวเตอร์ขนาดเล็ก (Personal Computers)
  โดยแบ่งเป็นคอมพิวเตอร์ตั้งโต๊ะ (Desktop) โน้ตบุ๊ค (Notebook) แอลซีดีมอนิเตอร์ เป็นต้น
  โดยมีรายละเอียดตัวอย่างผลิตภัณฑ์ ดังนี้

  ก) คอมพิวเตอร์ตั้งโต๊ะ (Desktop) โน้ตบุ๊ค (Notebook) โดยบริษัทเป็นผู้จัด

  จำหน่ายสินค้าชั้นนำหลากหลายยี่ห้อ อาทิ Acer Apple Asus BenQ Gateway HP Lenovo
  Samsung Sony SVOA Toshiba เป็นต้น

  ข) แอลซีดี มอนิเตอร์ (LCD Monitor) โดยมียี่ห้อชั้นนำ อาทิ Acer BenQ LG Samsung
  เป็นต้น

  2. อุปกรณ์ต่อพ่วง (Peripherals)

  ประกอบด้วย พริ้นเตอร์ สแกนเนอร์ เป็นต้น
  โดยสามารถสรุปรายละเอียดตัวอย่างสินค้าหลักได้ดังนี้

(1) พริ้นเตอร์ ประกอบด้วย อิงค์เจ็ต ด็อทแม็ตทริกซ์ เลเซอร์ มัลติฟังก์ชั่น
    และเครื่องถ่ายเอกสาร เป็นต้น โดยมียี่ห้อชั้นนำ ดังนี้ Brother Canon Epson HP
    Lexmark OKI Ricoh Samsung Sharp Xerox เป็นต้น

(2) สแกนเนอร์ บริษัทได้จัดจำหน่ายสแกนเนอร์หลายยี่ห้อ อาทิ Canon EPSON HP เป็นต้น

  3. กลุ่มแอ็กเซสเซอรี่ (Accessories) ประกอบด้วย แอร์การ์ด เม้าส์ แผ่น CD และ DVD
  ซอฟท์แวร์ หมึกพิมพ์ ปลั๊กไฟ กระดาษ เครื่องสำรองไฟ ลำโพง Optical Drive ฮาร์ดดิสท์
  โมเด็ม อุปกรณ์ Network Router เครื่องคิดเลข เป็นต้น

  4. กลุ่มสินค้าอื่นๆ (Others) ประกอบด้วยโต๊ะคอมพิวเตอร์ แฟกซ์ โทรศัพท์
  เครื่องตัดสติ๊กเกอร์ เครื่องพิมพ์ฉลาก กล้องวิดีโอ กล้องดิจิตอล โทรทัศน์แอลซีดี เครื่องเสียง
  เครื่องใช้ไฟฟ้าในบ้านขนาดเล็ก เครื่องเล่นเอ็มพี 3 เครื่องฉายภาพแอลซีดี โทรศัพท์มือถือ และ
  Smart Phone เป็นต้น

  2. เป็นศูนย์บริการซ่อมบำรุงดูแลรักษาอุปกรณ์คอมพิวเตอร์
  จำหน่ายอะไหล่แท้จากผู้ผลิตและให้บริการโดยช่างผู้เชี่ยวชาญ
  โดยบริษัทได้แยกประเภทของการให้บริการดังนี้

  ก) จำหน่ายบริการ “iCare” ขยายระยะเวลาการรับประกันสินค้า (Extended Warranty)
  สำหรับสินค้าคอมพิวเตอร์ จอมอนิเตอร์ เครื่องฉายภาพ (projector) โทรทัศน์แอลซีดี

  ข) “iClinic” ให้บริการติดตั้งและอัพเกรดซอฟท์แวร์
  เซ็ทอัพคอมพิวเตอร์และบริการกำจัดไวรัส

  ค) “iFix” เป็นศูนย์บริการที่ได้รับการแต่งตั้งจากบริษัทผู้ผลิตหรือบริษัทผู้จัดจำหน่าย
  เพื่อให้บริการทางด้านฮาร์ดแวร์ในการติดตั้งซ่อมแซมแก้ไข
  และบริการนำส่งสินค้าที่ไม่ได้ดำเนินการซ่อมเองให้บริษัทผู้ผลิตหรือบริษัทผู้จัดจำหน่ายต่อไป

  ซึ่งเป็นการให้บริการที่ครบวงจรสร้างความแตกต่างจากคู่แข่งขัน
  ถือเป็นการสร้างความสัมพันธ์อันดีต่อลูกค้าและเป็นส่วนช่วยเพิ่มรายได้ให้กับบริษัทอีกทางหนึ่งด้วย
  นอกจากนี้ บริษัทยังประสานงานกับบริษัทไฟแนนซ์
  ในการให้บริการชำระค่าสินค้าผ่านโปรแกรมผ่อนชำระต่างๆ
  ซึ่งปัจจุบันมีบริษัทไฟแนนซ์ให้บริการแก่ลูกค้าของบริษัท ดังนี้คือ Easy Buy, 1st Choice,
  Paylite, Aeon เป็นต้น ซึ่งเป็นการอำนวยความสะดวก
  และเพิ่มทางเลือกให้แก่ลูกค้าของบริษัท

ศักยภาพของธุรกิจ

ไอที ซิตี้ เป็นหนึ่งในผู้นำธุรกิจค้าปลีกสินค้าประเภทไอทีรายใหญ่ มีผลกำไรที่เติบโตอย่างต่อเนื่อง
มีจำนวนสาขาทั้งสิ้นในปัจจุบัน 50 สาขา

บริษัทสร้างความได้เปรียบในเชิงสัดส่วนทางเศรษฐศาสตร์ (Economy of Scale)
ทำให้สัดส่วนต้นทุนของการดำเนินงานลดลง และส่งผลให้มียอดขายที่เพิ่มขี้น
อีกทั้งยังสามารถครองอันดับการเป็นผู้จัดจำหน่ายที่มีมูลค่าสินค้าสูงสุดในวงการค้าปลีกไอที
ด้วยวิธีการซื้อสินค้าจากบริษัท และผู้จัดจำหน่ายโดยตรง
ส่งผลให้บริษัทได้รับส่วนลดในการซื้อสินค้าที่มากกว่า
จึงเป็นแรงผลักดันให้บริษัทมีความสามารถในการทำกำไรสูงขึ้นนอกจากนี้บริษัทมีความมุ่งมั่นอย่างต่อเนื่องในการนำเสนอสินค้าและบริการให้มีความหลากหลายภายใต้แนวคิด
“One Stop Shopping” รวมไปถึงการจัดกิจกรรมทางการตลาดอย่างต่อเนื่อง

กลุ่มเป้าหมาย

การประกอบธุรกิจการค้าปลีกในรูปแบบของซูเปอร์สโตร์
มีนโยบายการดำเนินธุรกิจที่มุ่งเน้นการขายตรงให้กับผู้ใช้สินค้ารายย่อย (Individual User)
ซึ่งประกอบด้วยลูกค้ากลุ่มครอบครัว นักเรียน นักศึกษา และธุรกิจขนาดย่อม (SME) เป็นหลัก
เป็นการรองรับธุรกิจในอีกด้านที่แตกต่างจากลักษณะการประกอบธุรกิจของเอสวีโอเอ
ได้มุ่งเน้นการขายสินค้าและบริการให้แก่หน่วยงานราชการ องค์กร และบริษัทเอกชนขนาดใหญ่
ซึ่งอาจจะมีกลุ่มลูกค้าเป้าหมายบางส่วนเหมือนกับเอสวีโอเอ คือ
กลุ่มธุรกิจขนาดย่อมจนถึงขนาดกลาง (SME)

6. ธุรกิจลิสซิ่ง และ แฟคตอริ่ง

ลักษณะธุรกิจ

การประกอบธุรกิจในสายงานนี้ บริษัทฯ ได้ดำเนินงานโดย บริษัท ลีซ อิท จำกัด
ซึ่งเป็นบริษัทใหม่ในกลุ่มบริษัท เอสวีโอเอ จำกัด (มหาชน) ซึ่งจัดตั้งด้วยทุนจดทะเบียน 200
ล้านบาท ชำระแล้ว 100 ล้านบาท เมื่อวันที่ 25 สิงหาคม 2549
เพื่อประกอบธุรกิจสนับสนุนการค้าของกลุ่มบริษัทเอสวีโอเอ โดยบริษัทฯ
จะให้บริการสินเชื่อการเช่าระยะยาวแบบลิสซิ่งแก่ผู้จัดจำหน่ายคอมพิวเตอร์ของเอสวีโอเอ
(Authorized Dealer) ของกลุ่มธุรกิจ IT Distribution Channel Strategic
Business Unit (ITDSBU) และให้บริการเช่าซื้อ (Hire Purchase)
แก่กลุ่มนิสิตนักศึกษาที่ต้องการขอผ่อนชำระเพื่อซื้อคอมพิวเตอร์ของกลุ่มธุรกิจ IT Project
Strategic Business Unit (ITPSBU) และแฟคตอริ่ง คือการรับซื้อหนี้การค้าของกลุ่มบริษัท
เอสวีโอเอ เป็นหลัก และบริษัทขนาดใหญ่ที่ผ่านการพิจารณาความน่าเชื่อถือจากฝ่ายอนุมัติ

ศักยภาพของธุรกิจ

ด้วยโอกาสที่ธุรกิจทั้งแฟคตอริ่งและลิสซิ่งมีอัตราการเติบโตสูงในช่วง 5 ปีที่ผ่านมา
การที่บริษัทฯซึ่งเป็นผู้ค้ารายใหญ่ในตลาดคอมพิวเตอร์อยู่แล้ว การเข้าสู่ธุรกิจทั้งแฟคตอริ่ง
ลิสซิ่งและการเช่าซื้อ
จะเป็นการใช้จุดแข็งและฐานการเงินของบริษัทฯในการเพิ่มศักยภาพในการแข่งขันกับคู่แข่งภายใต้ความเสี่ยงที่บริษัทฯ
สามารถบริหารและจัดการได้

สำหรับธุรกิจแฟคตอริ่งนั้น
ถึงแม้จะมีข้อได้เปรียบมากกว่าสินเชื่อธุรกิจประเภทอื่นที่ไม่ต้องใช้หลักประกันในการขอสินเชื่อ
แต่จากการที่มีรูปแบบใหม่ ๆ ของการให้สินเชื่อที่เอื้อต่อผู้กู้มากขึ้น
รวมถึงการมีช่องทางในการระดมทุนมากขึ้น
ธุรกิจแฟคตอริ่งเองจึงต้องแข่งขันกับสินค้าอื่นที่ใกล้เคียงกัน เช่น
การให้สินเชื่อประเภทอื่นในรูปตั๋วสัญญาใช้เงินระยะสั้น (Short-term Promissory Note)
ในด้านการแข่งขันถึงแม้กลุ่มสถาบันการเงินมีข้อได้เปรียบคู่แข่งขันในด้านการมีต้นทุนที่ต่ำกว่า
แต่ก็มีข้อเสียเปรียบจากการที่เป็นองค์กรที่มีขนาดใหญ่ทำให้ความรวดเร็วในการให้บริการจะมีน้อยกว่าองค์กรขนาดเล็กที่มีความคล่องตัวมากกว่า

ในขณะที่ธุรกิจลิสซิ่งมีอัตราการเติบโตสูงมากจากการที่ภาครัฐบาลเอื้อประโยชน์ทางด้านภาษีแก่ผู้เช่า
แต่ก็จะพบว่าสินทรัพย์ที่มีการทำลิสซิ่งส่วนมากจะเป็นสินทรัพย์ประเภทรถยนต์
ในขณะที่คอมพิวเตอร์ส่วนบุคคล
ส่วนมากมักจะไม่นิยมทำลิสซิ่งด้วยข้อจำกัดของเทคโนโลยีที่มีการเปลี่ยนแปลงค่อนข้างเร็ว
อีกทั้งมีราคาต่อหน่วยค่อนข้างต่ำและยังสามารถเคลื่อนย้ายได้ง่าย
นอกจากนี้สถาบันการเงินส่วนมากมักไม่ประสงค์ให้สินเชื่อลิสซิ่งหรือเช่าซื้อผ่อนชำระแก่ภาคการศึกษา
ทำให้ผู้ที่ต้องการสินเชื่อดังกล่าวหันไปใช้บริการของนอกภาคสถาบันการเงินและต้องเสียดอกเบี้ยและค่าธรรมเนียมในอัตราที่สูงมาก

กลุ่มลูกค้า

บริการแฟคตอริ่ง บริษัท ลีซ อิท เป็นผู้ให้บริการเงินทุนหมุนเวียนระยะสั้น
โดยการรับซื้อลูกหนี้จากการรับโอนสิทธิเรียกร้องในการรับเงิน โดยเน้นกลุ่มลูกค้าที่เป็นผู้จัดจำหน่าย
(Suppliers) ให้แก่ กลุ่มบริษัท เอสวีโอเอ และบริษัทขนาดใหญ่ที่ได้รับพิจารณาความน่าเชื่อถือ

บริการลิสซิ่ง และเช่าซื้อ จะเป็นการให้สินเชื่อในรูปแบบของการเช่าระยะเวลาไม่เกิน 3 ปี
ทั้งการเช่าแบบลิสซิ่ง (Long-Term Lease) และการเช่าซื้อผ่อนชำระ (Hire Purchase) แก่

-   Dealers Financing เน้นไปที่กลุ่มลูกค้าตัวแทนจำหน่ายทั่วประเทศของบริษัท เอสวีโอเอ
    จำกัด (มหาชน) และลูกค้าทั้งภาครัฐและเอกชนของบริษัทกลุ่มบริษัท เอสวีโอเอ จำกัด
    (มหาชน)

-   Retail Hire Purchase
    เน้นไปที่กลุ่มลูกค้าที่เป็นบุคลากรทางการศึกษาของสถาบันการศึกษาซึ่งเป็นลูกค้าของกลุ่มบริษัท
    เอสวีโอเอ จำกัด (มหาชน) และกลุ่มผู้ใช้สินค้าที่จัดจำหน่ายโดย บริษัท เอสวีโอเอ จำกัด
    (มหาชน) และบริษัทในเครือ

ปัจจุบัน บริษัท ลีซอิท จำกัด ได้เพิ่ม Product
ในการที่จะสนับสนุนความต้องการของลูกค้าให้หลากหลายมากขึ้น โดยมีผลิตภัณท์ใหม่ 2 ตัว อันได้แก่

1.  Trade Finace เป็นวงเงินสินเชื่อระยะสั้น เพื่อสนับสนุนกลุ่มลูกค้าที่ประมูลงานราชการ
    แต่ต้องการเงินทุนสนับสนุนเพื่อสั่งซื้อสินค้ากับ Supplier
    เพื่อส่งสินค้าหรือติดตั้งอุปกรณ์ให้กับหน่วยงานราชการที่ประมูลได้ และ
    รวมถึงความต้องการที่ใช้เงินทุนหมุนเวียนในโครงการนั้นๆ

2.  Bank Guarantee เป็นอีกหนึ่ง Product ที่ทาง บริษัท ลีซอิท จำกัด
    ได้รับฟังความต้องการของลูกค้าและ หาแนวทาง
    สนับสนุนให้กับกลุ่มลูกค้าที่ทำงานโปรเจคภาครัฐ แต่ไม่มีวงเงินหนังสือค้ำประกันกับธนาคาร
    หรือมีวงเงินเพียงจำกัด บริษัท ลีซอิท จำกัดให้การสนับสนุน หนังสือค้ำประกัน ประเภท
    ค้ำประกันซอง Bid Bond เพื่อใช้ในการประมูลงานราชการ
    เพื่อเพิ่มขีดความสามารถในการขยายตัวทางธุรกิจของลูกค้า

โครงสร้างรายได้

โครงสร้างรายได้ของบริษัทฯ ในระยะ 3 ปี มีดังนี้

(หน่วย:ล้านบาท)

  -------------------------------------------- ------------- ------- ----- ------- ----- ------- -----
  สายผลิตภัณฑ์/ กลุ่มธุรกิจ                           ดำเนินการโดย   2555          2554          2553    

                                                             รายได้   %     รายได้   %     รายได้   %

  ช่องทางการจัดจำหน่าย                            ITDSBU        5,311   54    4,765   52    2,477   33

  ที่ปรึกษาและวางระบบคอมพิวเตอร์                    SISBU         2,090   21    2,239   24    1,717   22

  โครงการไอที                                   ITPSBU        1,808   19    1,468   16    1,203   16

  ส่วนแบ่งกำไรจากเงินลงทุนในบริษัทร่วมตามวิธีส่วนได้เสีย   IT CITY       28      0     70      1     67      1

  ช่องทางการจำหน่ายชิ้นส่วนอิเล็กทรอนิกส์               ASYS*         -       0     163     2     1,740   23

  ลีสซิ่งและแฟคเตอริ่ง                              LEASE IT      264     3     245     3     155     2

  รายได้อื่น                                                    312     3     242     2     201     3

  รวม                                                        9,813   100   9,192   100   7,560   100

  อัตราการเติบโต                                               621     7     1,632   22    1,447   24
  -------------------------------------------- ------------- ------- ----- ------- ----- ------- -----

-   หมายเหตุ ตั้งแต่วันที่ 1 มีนาคม 2554 บริษัท เอซิส คอมพิวเตอร์ จำกัด
    ได้โอนย้ายธุรกิจเข้ารวมอยู่ในกลุ่มช่องทางการจำหน่าย (ITDSBU)

เป้าหมายการดำเนินธุรกิจ

สำหรับอุตสาหกรรมสินค้าไอทีในปี 2556 ยังคงมีโอกาสในการเติบโต
สืบเนื่องจากการเปลี่ยนแปลงทางด้านเทคโนโลยี อาทิ ระบบ 3G ที่สมบูรณ์แบบ รวมถึงตลาดโมบิลิตี้
ทั้งแทบเล็ต และสมาร์ทโฟนยังมีกระแสแรงตามรูปแบบการใช้ชีวิตที่เปลี่ยนแปลงไป
จากนโยบายรัฐบาลที่เน้นเรื่องของแท็บเล็ตทุกระดับชั้นเรียน
ส่งเสริมให้เด็กรุ่นใหม่มีขีดความสามารถในการใช้คอมพิวเตอร์และอุปกรณ์สื่อสารเพิ่มขึ้น
รวมไปถึงระบบปฏิบัติการวินโดว์ส 8 ที่ออกมาสำหรับโมบายและโน้ตบุ๊ก
เหตุผลดังกล่าวน่าจะเป็นตัวกระตุ้นทำให้มีผลิตภัณฑ์ใหม่ๆ เข้าสู่ตลาด
ซึ่งจะส่งผลต่ออุตสาหกรรมไอทีจะต้องปรับตัว และก้าวให้ทันกับการเปลี่ยนแปลงดังกล่าว

ดังนั้นทางบริษัทฯ จึงมุ่งมั่น เน้นในเรื่องการสร้างความมั่นใจให้กับผู้บริโภคในตัวสินค้าที่ได้มาตรฐาน
และเทคโนโลยีที่ทันสมัย ไม่ว่าจะเป็นธุรกิจโครงการไอที ( IT Project )
ให้กับหน่วยงานทั้งภาครัฐและเอกชน สถาบันการศึกษา รวมถึงธุรกิจการขายส่ง
ช่องทางการจัดจำหน่าย ( IT Distribution ) โดยเฉพาะอย่างยิ่งตลาดโมเดิร์นเทรด
พร้อมกับการเป็นตัวแทนจำหน่ายสินค้าไอทีแบรนด์ต่าง ๆ ที่หลากหลายให้เข้าถึงตลาดในวงกว้าง
สามารถรองรับความต้องการของลูกค้าตอบสนองทุกไลฟ์สไตล์ การบริการหลังการขายที่ครบวงจร
และการขยายธุรกิจไอทีซูเปอร์สโตร์ ( Retail IT Superstore Chain)
ให้อยู่ในใจของผู้บริโภคต่อไป ให้สมกับที่บริษัท เอสวีโอเอ จำกัด (มหาชน)
และบริษัทในเครือเป็นผู้นำทางการตลาดทางด้านไอทีของคนไทย เพื่อคนไทย
และยังรวมถึงความเป็นมืออาชีพในการวางระบบคอมพิวเตอร์ และบริการไอทีโซลูชั่นที่ครบวงจร

ด้านธุรกิจที่ให้คำปรึกษา และการวางระบบคอมพิวเตอร์ รวมถึงธุรกิจบริการไอที ( Systems
Integration & IT Service) นั้น บริษัทฯ
ได้เล็งเห็นถึงการเปลี่ยนแปลงในเรื่องของการลงทุนที่ประกอบด้วยเทคโนโลยีคลาวด์ เซอร์วิส,
โมบิลิตี้, และการทวีคูณของข้อมูลที่มีอยู่อย่างมาก องค์กรส่วนใหญ่มีการปรับเปลี่ยนระบบ
เพื่อบริหารจัดการโดยอาศัยการทำงานระบบ BI ( Business Intelligence )
ซึ่งเป็นระบบในการวิเคราะห์ธุรกิจ สนับสนุนการตัดสินใจ
เพื่อให้การบริหารจัดการเป็นไปอย่างมีประสิทธิภาพ บริษัทฯ มีเป้าหมายในการปรับปรุงระบบ
พร้อมเพิ่มประสิทธิภาพภายในองค์กร บริหารจัดการด้านต้นทุน สามารถแข่งขันกับตลาด
ร่วมถึงการดูแลโครงการต่าง ๆ ให้เป็นไปตามกำหนด ทันต่อความต้องการของลูกค้า
ร่วมถึงการรักษาฐานลูกค้าที่คงอยู่
และมองหาโอกาสใหม่ท่ามกลางจุดเปลี่ยนของเทคโนโลยีในอนาคต
มีการขยายฐานลูกค้าเข้าไปในกลุ่มธนาคาร ประกันภัย ทั้งภาครัฐและเอกชน
ดังจะเห็นได้จากการเข้าไปมีส่วนร่วมกับการออกแบบและวางระบบให้กับสหกรณ์ภาคีกรมป่าไม้
สหกรณ์กรมตำรวจ

ธุรกิจบริการทางด้านการเงินนั้น ทางบริษัทฯ จะยังคงรักษามาตรฐานในภาพรวม
และเพิ่มบริการที่สามารถรองรับความต้องการของลูกค้า โดยบริษัทฯ
จะให้ความสำคัญในเรื่องของการปล่อยสินเชื่อ โดยจะมีการคัดกรองลูกค้าที่แข็งแรง
และมีศักยภาพในการชำระหนี้ เพื่อไม่ให้เกิดปัญหาหนี้เสีย และมีการคิดผลิตภัณฑ์ใหม่ ๆ
ที่ตอบโจทย์ลูกค้าได้อย่างมีประสิทธิภาพ

ในด้านการเพิ่มประสิทธิภาพการทำงาน ร่วมถึงบุคลากร
โดยยกระดับทักษะของบุคลากรที่มีอยู่ในปัจจุบัน
และให้ความสำคัญเกี่ยวกับการส่งเสริมคนรุ่นใหม่ให้มีเวทีได้ก้าวขึ้นมาเป็นผู้นำ
เพราะเราเชื่อมั่นว่าต้นทุนที่สำคัญขององค์กร คือบุคลากรที่มีประสิทธิภาพ
โดยยกระดับทักษะบุคลากรที่มีอยู่ในองค์กรด้วยการฝึกอบรม เพื่อเสริมสร้างศักยภาพ
รวมถึงบุคลากรใหม่ ที่มีความเป็นมืออาชีพพร้อมประสบการณ์ทางด้านไอทีสาขาใหม่ ๆ
เข้ามาเป็นแรงผลักดันองค์กร

ทางกลุ่มบริษัทฯ ได้มีการปรับเปลี่ยนแนวทางการบริหารและจัดการให้มีประสิทธิภาพ
เปลี่ยนแนวทางวิธีคิดใหม่ เพื่อตั้งรับกับจุดเปลี่ยนของเทคโนโลยี
และการเตรียมรับการขยายตลาดเข้าสู่ประชาคมอาเซียน
ที่ส่งผลในภาพรวมกับอุตสาหกรรมไอทีในอนาคตอันใกล้